Denná téma:  Zelenina a ovocie
Metodický list č.1
Aktivita:  Pracovný list o zelenine a ovocí
1. Cieľ, zameranie aktivity:
· Uvedomiť si význam  zeleniny a ovocia pre človeka.
· Pomenovať podľa ukážky zástupcu cibuľovej, hlúbovej, listovej  a koreňovej zeleniny.
· Rozvíjať tvorivosť žiakov tvorbou básne o ovocí.
2. Vyučovací predmet:  biológia, šiesty ročník, téma: Rastliny pestované v záhradách.
[bookmark: _GoBack]3. Pomôcky: učebnica, internet
4. Príprava: 
Žiaci by mali mať základné informácie o rozdelení zeleniny do 5 skupín, vedieť pomenovať na ukážke druhy zeleniny,  poznať rozdelenie dužinatých plodov ovocných rastlín a ich význam pre človeka.
5. Postup/realizácia:
Žiaci riešia úlohy zadané v pracovnom liste:
1. Doplnia pojmovú mapu o zelenine (význam, rozdelenie zeleniny, druhy zeleniny).
2. Potvrdia pravdivosť a nepravdivosť tvrdení  o zelenine a ovocí.
3. Vyriešia prešmyčky o ovocí.
4. Vymyslia päťveršovú báseň o ovocí – metóda Cinquain.
6. Zhrnutie:
Žiaci sa naučia riešiť pojmovú mapu, osvoja si spôsob tvorby básne podľa metódy Cinquain. Naučia sa rozoznať druhy zeleniny podľa obrázkov. Uvedomia si veľký význam zeleniny a ovocia pre zdravie človeka a potrebu konzumácie zeleniny a ovocia v surovom stave, predovšetkým z dôvodu straty vitamínov, hlavne vitamínu C, ktorý posilňuje obranyschopnosť organizmu. 
7. Prílohy: 
Pracovný list:

1. Doplňte schému o zelenine, do kruhov dopíšte druh zeleniny:  
2.  Potvrďte  pravdivosť odpovedí:
· Cibuľa a cesnak obsahujú vitamín C, draslík, sodík, vápnik.                                            P       N
· Strukoviny poskytujú semená s vysokým obsahom bielkovín.                                         P       N
· Hlúb je zhrubnutý koreň.                                                                                                   P       N
· Plodom jablone a hrušky je kôstkovica.                                                                            P       N
· Marhule zlepšujú náladu a odstraňujú únavu a poruchy sústredenia.                              P       N
· Hrozno obsahuje veľa draslíka,  pomáha z tela vyplavovať škodlivé látky.                     P       N
· Čerešne čistia obličky.                                                                                                       P       N
· Varená zelenina  a ovocie  obsahuje viac vitamínu C ako v čerstvom stave.                    P       N  
3. Vyriešte  prešmyčky:
     BUĽABO
     KAVLIS
     SKYROBŇA
     ŠREGE  
4. Vymyslite  päťveršovú báseň  o ovocí:
1. riadok - jednoslovné pomenovanie témy (podstatné meno)
2. riadok - dvojslovný opis témy (2 prídavné mená)
3. riadok - trojslovné vyjadrenie deja, činností (tri slovesá)
4. riadok - štvorslovné vyjadrenie pocitu (veta vyjadrujúca vzťah k téme)
5. riadok - jednoslovné synonymum vyjadrujúce podstatu































Metodický list č.2
Aktivita:  Vzorkovnica semien ovocných rastlín
1. Cieľ, zameranie aktivity: Poznať semená dužinatých plodov. 
2. Vyučovací predmet:  biológia, šiesty ročník, téma: Rastliny pestované v záhradách.
3. Pomôcky: výkres A4, vrchnáky z plastových fliaš, lepiaca páska
4. Príprava:  Žiaci by mali mať základné informácie o dužinatých plodoch ovocných stromov. 
5. Postup/realizácia:
1. Každú kôstku alebo jadierko umiestniť do vrchnáka.
2. Prilepiť vrchnák na výkres lepiacou páskou.
3 .Pomenovať semená ovocných rastlín. 
6. Zhrnutie:
Žiaci si osvoja postup tvorby vzorkovnice semien. Naučia sa rozoznať semená dužinatých plodov.
 7. Prílohy: 

